La Moción presentada por Adrián Pumares –FORO Asturies-, foi aprobada por unanimidá pol plenu de la Xunta Xeneral pa que’l Gobiernu del “Principado” dea al seutor de la sidre y la mazana la importancia que rialmente merez, dao la so importancia cultural y el so impautu económicu.
#000008
Per otra parte, esta Moción tamién recueye la necesidá d’una campaña d’información respeutu a la obligatoriedá d’inscripción de los pumareros nel REXEPA, y la implementación de nueva ufierta formativa rellacionada col seutor de la sidre, en tola so cadena de valor.
#000010
El dirixente forista esbilló demientres la so intervención los cuatro puntos de la so iniciativa, desplicando que “la nuesa Moción apura la puesta en marcha d’un braeru ‘Plan Estratéxicu del seutor de la mazana y la sidre n’Asturies’, que permita al seutor encarar con ésitu los grandes retos que tien per delantre”. Pumares recordó que “yá nel añu 2018, la entós Direutora Xeneral de Desencolcu Rural afirmaba que se taba trabayando en conocer cuáles yeren les necesidaes, faltes y previsiones del seutor de la sidre pa la ellaboración d’un plan estratéxicu del seutor, pero’l plan realizóse, y darréu dempués guardóse nun caxón, que ye onde sigue anguañu. Por ello, desiximos l’actualización y puesta en marcha d’esi Plan estratéxicu, en collaboración colos axentes implicaos”.
#000011
El voceru de FORO Asturies tamién afirmó que “consideramos imprescindible que s’implemente, de manera estructural, una llínia de sovenciones que permita retirar de los llagares les sidres naturales más antigües y de menor calidá, ameyorando asina la calidá de les sidres y favoreciendo la merca de mazana astutiano”. Nesti senu, Pumares llamentó que “otros seutores, como’l vinu y l’aceite, ya inclusive otros países, yá cunten con llínies de sovenciones asemeyaes”.
#000012
Al traviés d’otru de los puntos de la moción, el diputáu de FORO Asturies consideró que “la obligatoriedá d’iscripción de los llagareros nel RExEPA puede llegar a enzancar la vienta de mazana asturiano a los llagares, polo que resulta imprescindible una campaña d’información al respeutu”. A lo cabero, Adrián Pumares reclamó que “el Gobiernu asturianu tien d’estudiar la implementación de nueva ufierta formativa rellacionada col seutor de la sidre, en tola so cadena de valor”.
#000013
PRIMERO.- .- Actualizar y poner en marcha, en collaboración colos axentes implicaos, el Plan Estratéxicu del seutor de la mazana y la sidre n’Asturies’, encetando, ente otres custiones, la comercialización y el preciu d’esti productu, darréu que son dos de los principales problemes colos que cunten les sidres que s’ellaboren nel Principáu.
#000015
SEGUNDU.- Implementar una llínia de sovenciones qu’aíde a retirar de los llagares les sidres naturales más antigües y de menor calidá, collaborando asina a la meyora del productu y facilitando la compra de mazana asturiana, especialmente nos años de bona collecha.
#000016
TERCERU.- Aplicación gradual de la obligatoriedá d’inscripción nel Rexistru Xeneral de la Producción Agrícola (REGEPA) de los pumareros, rializando una campaña de comunicación sobro esta obligación qu’evite situaciones d’imposibilidá de vienta de mazana asturiana per parte de los cosecheros.
#000017
CUARTU.- Estudiar la implementación nel Principáu d’Asturies de nueva ufierta formativa rellacionada col seutor de la sidre.
#000018
“Asturies ispiró a xente en tol mundiu”
#000020
LA SIDRA.- Piloña tornará cellebrar el primer domingu de setiembre, dempués de trés años de parón, el so certame de la sidre casero. Ribeseya ye’l conceyu convidáu d’esta sesta edición, na que va haber novedaes como una parrillada y un concursu d’echáu popular.
#000026
Concursu de Sidre Casero de Piloña
#000027
Del 7 al 11 setiembre, Ribeseya cellebrará la so Folixa la Sidre, con un programa apináu de propuestes
#000031
LA SIDRA.- La folixa la sidre, entamada pola asociación Entaína Ribeseya, cunta con un programa perampliu nel que se xunce la sidre y la so cultura con propuestes llúdiques de toa triba, con una perimportante presencia de la culura asturiana.
#000032
IX Espicha solidaria escontra’l cáncanu
#000054
Introdución a la cultura sidrera; práutiques del Principiu 7 de la Xixonomía
#000056
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000061
Esti sitiu ueb utiliza cookies pa que vusté tea la meyor esperiencia d'usuariu. Si continúa navegando ta dando¡l so consentimientu pa l'aceptación de les mencionaes cookies y l'aceptación de la nuesa política de cookies.
#000062